open-index/open-wikipedia-markdown huggingface dataset:
Nightcap

Το **Nightcap** είναι διπλή συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 22 Νοεμβρίου 1993 μέσω της δισκογραφικής εταιρίας "Chrysalis Records".

Η συλλογή περιλαμβάνει πρώην ακυκλοφόρητο υλικό, με το πρώτο μέρος να περιέχει ηχογραφήσεις από τον Αύγουστο του 1972, από τις οποίες προήλθε το άλμπουμ "*[[A Passion Play]]*". Το δεύτερο μέρος αποτελείται από ηχογραφήσεις οι οποίες προέρχονται από την περίοδο 1974 - 1991.

## Λίστα Τραγουδιών
### Μέρος πρώτο
;My Round Chateau d'Isaster Tapes
# "First Post" – 1:54
# "Animelée" – 1:41
# "Tiger Toon" – 1:36
# "Look at the Animals" – 5:09
# "Law of the Bungle" – 2:32
# "Law of the Bungle Part II" – 5:26
# "Left Right" – 5:01
# "Solitaire" – 1:25
# "Critique Oblique" – 9:03
# "Post Last" – 5:35
# "Scenario" – 3:26
# "Audition" – 2:34
# "No Rehearsal" – 5:12

### Μέρος δεύτερο
;Your Round Unreleased and Rare Tracks
# "Paradise Steakhouse"  (ηχογραφημένο το 1974) – 4:01
# "Sealion II"  (ηχογραφημένο το 1974) – 3:21
# "Piece of Cake"  (ηχογραφημένο το 1990) – 3:40
# "Quartet"  (ηχογραφημένο το 1974) – 2:45
# "Silver River Turning"  (ηχογραφημένο το 1990) – 4:52
# "Crew Nights"  (ηχογραφημένο το 1981) – 4:33
# "The Curse"  (ηχογραφημένο το 1981) – 3:39
# "Rosa on the Factory Floor"  (ηχογραφημένο το 1990) – 4:38
# "A Small Cigar"  (ηχογραφημένο το 1975) – 3:39
# "Man of Principle"   (ηχογραφημένο το 1988) – 3:57
# "Commons Brawl"  (ηχογραφημένο το 1981) – 3:24
# "No Step"  (ηχογραφημένο το 1981) – 3:38
# "Drive on the Young Side of Life"  (ηχογραφημένο το 1981) – 4:13
# "I Don't Want To Be Me"  (ηχογραφημένο το 1990) – 3:29
# "Broadford Bazaar"  (ηχογραφημένο το 1978) – 3:38
# "Lights Out"  (ηχογραφημένο το 1981) – 5:16
# "Truck Stop Runner"  (ηχογραφημένο το 1991) – 3:47
# "Hard Liner"  (ηχογραφημένο το 1989) – 3:47

## Μέλη των Jethro Tull
Οι μουσικοί οι οποίοι ηχογράφησαν το "*Nightcap*" ήταν οι εξής:
;***CD 1***
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **[[Μάρτιν Μπαρ]]** - ηλεκτρική κιθάρα
* **Τζον Έβαν** - πιάνο
* **[[Τζέφρι Χάμοντ]]** - μπάσο
* **[[Μπάριμορ Μπάρλοου]]** - τύμπανα

;***CD 2***
* **[[Μάρτιν Μπαρ]]** - ηλεκτρική κιθάρα
* **[[Μπάριμορ Μπάρλοου]]** - τύμπανα
* **Τζον Έβαν** - πιάνο
* **[[Τζέφρι Χάμοντ]]** - μπάσο
* **Ντέιβιντ Πάλμερ** - πλήκτρα
* **Ντέιβ Πεγκ** - μπάσο
* **Τζέρι Κόνγουεϊ** - τύμπανα
* **Πήτερ-Τζον Βετές** - πλήκτρα
* **[[Τζον Μπούντρικ]]** - πλήκτρα, πιάνο
* **Σκοτ Χάντερ** - τύμπανα
* **Μάθιου Πεγκ** - μπάσο

## Πηγές
* Nightcap - Jethro Tull | Songs, Reviews, Credits, Awards | AllMusic
* Jethro Tull reviews, music, news - sputnikmusic
* JETHRO TULL Nightcap reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1993
Τζον Γκάρφιλντ

[μικρογραφία|260x260εσ|Με τη [Χέντι Λαμάρ στην ταινία *Στην πεδιάδα της Τορτίγιας* (1942)]]
[μικρογραφία|260x260εσ|Με τη [Λάνα Τάρνερ σε διαφημιστική φωτογραφία για την ταινία ''Ο ταχυδρόμος χτυπά πάντα δύο φορές'' (1946)]]
[μικρογραφία|260x260εσ|Με την Ντόροθι Μαγκουάιαρ στην ταινία [Συμφωνία Κυρίων|''Συμφωνία κυρίων'' (1947)]]
Ο **Τζον Γκάρφιλντ** (αγγλικά: *John Garfield*, 4 Μαρτίου 1913 - 21 Μαΐου 1952) ήταν Αμερικανός ηθοποιός, γνωστός ερμηνεύοντας επαναστατικούς, ανυπότακτους χαρακτήρες, προερχόμενους, κυρίως, από την εργατική τάξη. Παρόλα αυτά, μεγάλωσε στη Νέα Υόρκη της Μεγάλης Ύφεσης και γνώρισε πολλή φτώχεια, ωστόσο έγινε σημαίνον μέλος του Group Theatre, της Νέας Υόρκης. Το 1937 μετακόμισε στο Χόλιγουντ και, παραδόξως, έγινε αστέρας της Warner Bros. Μολονότι αστέρας, η καριέρα του σταμάτησε γρήγορα, καθότι είχε μπλεξίματα με την Επιτροπή Αντιαμερικανικών Δραστηριοτήτων, αλλά αρνήθηκε πως είναι κομμουνιστής, ενώ αρνήθηκε να δώσει οποιαδήποτε ονόματα. Πολλοί υποστηρίζουν ότι αυτή η υπόθεση του στοίχισε πολύ και ήταν μία από τις αιτίες που πέθανε τόσο νέος, μόλις 39 ετών, από ανακοπή καρδιάς. Αναγνωρίζεται στον Γκάρφιλντ, ότι πολλοί μέθοδοι του Μάρλον Μπράντο, του Μοντγκόμερι Κλιφτ και του Τζέιμς Ντιν, αρχικά χρησιμοποιήθηκαν από αυτόν.

## Κινηματογράφος

### Σύντομες εμφανίσεις
* *Swingtime in the Movies* (1938)
* *Meet the Stars #1: Chinese Garden Festival* (1940)
* *[[Show Business at War]]* (1943)
* *Screen Snapshots: The Skolsky Party* (1946)
* *Screen Snapshots: Out of This World Series* (1947)

### Ντοκιμαντέρ
* *The John Garfield Story* (2003) (available on Warner Home Video's 2004 DVD of *The Postman Always Rings Twice*)

## Παραπομπές


## Επιπλέον μελέτη
* Morris, George.  *John Garfield*.  New York, Jove Publications, 1977  ISBN 0-15-646250-8
*
## Εξωτερικοί σύνδεσμοι
*
* John Garfield – The first Rebel 

Κατηγορία:Αμερικανοεβραίοι
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Μαύρη Λίστα του Χόλυγουντ
Μαχιμόσαυρος ρεξ

Ο ***Μαχιμόσαυρος ρεξ*** (λατινικά: *Machimosaurus rex*) είναι ένας προϊστορικός κροκόδειλος που ανήκει στο γένος Μαχιμόσαυρος και ανακαλύφθηκε σε μια περιοχή της ερήμου Σαχάρα στην Τυνησία το 2016. Το απολίθωμα του ανακαλύφθηκε από τους παλαιοντολόγους. Ο *Μαχιμόσαυρος ρεξ* θα ζύγιζε τουλάχιστον τρεις τόνους και ήταν μακρύς περίπου 10 μέτρα. Ο *Μ. ρεξ* ήταν "απολυτά ικανός" θηρευτής στο νερό και θα μπορούσε να ήταν θηρευτής ενέδρας. Ο *Μ. ρεξ* πιστεύεται ότι είναι το μεγαλύτερο θαλάσσιο μέλος του οικογενειακού δέντρου των κροκόδειλων, παρόλο που ο κροκόδειλος του γλυκού νερού *Sarcosuchus Imperator* είναι μεγαλύτερος από ότι ο *Μαχιμόσαυρος ρεξ*.

*«Ο Μαχιμόσαυρος βρισκόταν στην κορυφή της τροφικής αλυσίδας μιας αχανούς λιμνοθάλασσα που εκτεινόταν ανάμεσα στη Σαχάρας και τον ωκεανό της Τηθύος που κάποτε χώριζε την Ευρώπη από την Αφρική»* αναφέρει η ερευνητική ομάδα του National Geographic.

## Παραπομπές


Κατηγορία:Προϊστορικά ερπετά
Χριστοφόρος Τσακαλάκης

Ο **Χριστόφορος Τσακαλάκης** (αγγλικά: *Chris Tsakalakis*, 29 Αυγούστου 1967, Σαν Φρανσίσκο) είναι Ελληνοαμερικανός επιχειρηματίας του ηλεκτρονικού εμπορίου, ο οποίος διετέλεσε πρόεδρος της εταιρείας StubHub κατά την περίοδο της κυριαρχίας της στην παγκόσμια αγορά ηλεκτρονικών εισιτηρίων, καθώς και γενικός διευθυντής του τμήματος ηλεκτρονικών εισιτηρίων του eBay. 

## Βιογραφικό

### Νεαρή ηλικία
Γεννήθηκε στο Σικαγο το 1967, και μεγαλώνοντας ολοκλήρωσε τις σπουδές του στις οικονομικές επιστήμες στη σχολή Ουάρτον από το πανεπιστήμιο της Πενσυλβάνια. Κατόπιν εργάστηκε ως σύμβουλος επιχειρήσεων για μερικά χρόνια μέχρι που ξεκίνησε την ενασχόληση του με το ηλεκτρονικό εμπόριο το 1996 δημιουργώντας 2 τεχνολογικές επιχειρήσεις οι οποίες είχαν ως αντικείμενο ενασχόλησης την επιχειρηματική έρευνα σχετικά με την υψηλή τεχνολογία. 

### eBay
Προσλήφθηκε στο eBay το 2003 ως προϊστάμενος της ηλεκτρονικής αγοράς του *eBay Marketplaces*, όπου ασχολήθηκε με τα έργα διαφόρων τμημάτων της εταιρείας. Κατά τη διάρκεια της θητείας στον ρόλο αυτό, ο αριθμός συνδρομητών του EBay αυξήθηκε από 50.000 σε πάνω από 260.000.

### StubHub
Διετέλεσε πρόεδρος της εταιρείας πωλήσεων ηλεκτρονικών εισιτηρίων StubHub από το 2007 έως το 2014, οδηγώντας την εταιρεία στην κορυφή της αγοράς διεθνώς, καθώς και μια από τις κορυφαίες χορηγούς σε αθλητικά και ψυχαγωγικά γεγονότα με πάνω από 90 συνεργασίες παγκοσμίως, κάτι που τον έκανε να θεωρείται ένας από τους πλέον επιτυχημένους επιχειρηματικούς παράγοντες στον αθλητισμό και τις ηλεκτρονικές πωλήσεις εισιτηρίων με την μεγαλύτερη επιρροή διεθνώς. 

Ο καθοριστικός ρόλος που διαδραμάτισε στην ανάπτυξη και επέκταση της εταιρείας στην παγκόσμια αγορά, βασίστηκε στην φιλοσοφία του πως η αγορά και επαναπώληση εισητηρίων σε υψηλότερη τιμή από τους χρήστες της υπηρεσίας είναι μια κινητήρια δύναμη ανάπτυξης, *πραγματικός [[καπιταλισμός]]* στην καλύτερη έκφανση του, και πως αυτοί που επωφελούνται περισσότερο από την επαναπώληση των εισητηρίων είναι οι ίδιοι οι θαυμαστές των καλλιτεχνών. Απαντώντας στην κριτική που δέχτηκε σχετικά με την τοποθέτηση του αυτή, ανέφερε πως το StubHub απομάκρυνε τις δοσοληψίες των εισητηρίων από τα αμβιβόλου νομιμότητας και ποιότητας σκοτάδια του παρεμπορίου και το έφερε στο φως, παρέχοντας ένα ασφαλές περιβάλλον το οποίο παρέχει εγγυήσεις στους αγοραστές.

### Μετέπειτα
Ο Τσακαλάκης έφυγε από το StubHub τον Νοέμβριο του 2014. Σύντομα έπειτα, έγινε πρόεδρος του διευθυντικού συμβουλίου του Αμερικανικού Σύνδεσμου Καρδιάς στην περιοχή Bay του Σαν Φρανσίσκο και γενικός διευθυντής της εταιρείας κατασκευής λογισμικού για φορητές συσκευές *Open Garden*.

## Παραπομπές


## Εξωτερικοί σύνδεσμοι
*  Βίντεο συνέντευξης στην Huffington Post - huffingtonpost.com
*  Αρθογραφία στην Huffington Post -  huffingtonpost.com

Κατηγορία:Αμερικανοί ελληνικής καταγωγής
Φρόσω Σπεντζάρη

Η **Ευφροσύνη (Φρόσω) Σπεντζάρη** του Νικολάου (1942-2019) ήταν Ελληνίδα πολιτικός.

## Βιογραφία
Γεννήθηκε το 1942 στο Βαρθολομιό Ηλείας και ήταν κόρη του βουλευτή Ηλείας, Νικολάου Σπεντζάρη. Σπούδασε στη Φαρμακευτική Σχολή του Πανεπιστημίου Αθηνών. Υπήρξε γενική γραμματέας του Πανελλήνιου Φαρμακευτικού Συλλόγου και αντιπρόεδρος της Πανελλήνιας Ένωσης Φαρμακοποιών. 

Διετέλεσε βουλευτής Ηλείας με τη Νέα Δημοκρατία από το 1981 μέχρι το 1985. 

Ήταν παντρεμένη και είχε ένα παιδί.

Απεβίωσε στις 8 Νοεμβρίου 2019 σε ηλικία 77 ετών.

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες φαρμακοποιοί
Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Λευκός Λωτός

Ο **Λευκός Λωτός** (απλοποιημένα κινέζικα: 白莲教; παραδοσιακά κινέζικα: 白蓮教; πινγίν: Báiliánjiào; Wade-Giles: Pai-lien Chiao) ήταν ένα θρησκευτικό και πολιτικό κίνημα, στο οποίο προσέφυγαν πολλοί Κινέζοι Χαν, οι οποίοι βρήκαν παρηγοριά στη λατρεία της Γουσένγκ Λαομού ("Αγέννητη Σεβαστή Μητέρα" (Απλοποιημένα Κινέζικα: 无 生 老母; παραδοσιακά κινέζικα: 無 生 老母).), η οποία θα συγκέντρωνε όλα τα παιδιά της στην χιλιετία σε μια οικογένεια.

Το δόγμα του Λευκού Λωτού περιλαμβάνει μια πρόβλεψη για την επικείμενη έλευση του μελλοντικού Βούδα, του Μετρέγια.
## Πηγές
* 
* 
* 
* 
* 
* 

Κατηγορία:Βουδισμός
Κατηγορία:Σεχταρισμός
Ναντίν Σιέρα

Η **Ναντίν Σιέρα** (· γενν. 14 Μαΐου 1988, Φορτ Λόντερντεϊλ) είναι Αμερικανίδα υψίφωνος. Είναι περισσότερο γνωστή για τις ερμηνείες της ως Τζίλντα και Λουτσία στις όπερες Ριγκολέττο του Τζουζέπε Βέρντι και Λουτσία ντι Λάμερμουρ του Γκαετάνο Ντονιτσέτι αντίστοιχα.

## Βιογραφία

Ξεκίνησε να τραγουδά σε ηλικία περίπου 14 ετών (Palm Beach Opera) και έκανε το ντεμπούτο της σε κονσέρτο στο Ελσίνκι το 2009.

Τραγούδησε στο κονσέρτο της Πρωτοχρονιάς του 2016 στο Θέατρο *La Fenice* της Βενετίας, σε ντουέτο με τον Στέφανο Σέκκο. (Stefano Secco)

Τραγούδησε στο κονσέρτο της Πρωτοχρονιάς του 2017 στο Θέατρο *Massimo* του Παλέρμο.

Είναι υψίφωνος με σπουδαίο φωνητικό και σκηνικό ταλέντο. Κάποιες από τις ερμηνείες της, ιδίως σε έργα του Τζουζέπε Βέρντι (Ριγκολέττο, Τζίλντα),; έχουν καταγραφεί ανάμεσα στις κορυφαίες ερμηνείες της όπερας. ;

## Παραπομπές


## Εξωτερικοί σύνδεσμοι

* Σελίδα στο Facebook
* Σελίδα στο Instagram
* Σελίδα στο Spotify
* Σελίδα στο iTunes
* Σελίδα στο Deezer

Κατηγορία:Αμερικανοί υψίφωνοι
Γαρύφαλλο (αποσαφήνιση)

Η λέξη **Γαρύφαλλο** ή **Γαρυφαλλιά** μπορεί να αναφέρεται:

* Γαρίφαλο ή Γαρύφαλλο (Συζύγιον το αρωματικόν), μπαχαρικό.
* Γαριφαλόδενδρο φυτό (Συζύγιον το αρωματικόν).
* Γαριφαλιά ή Γαρυφαλλιά φυτό, Γαρύφαλλο άνθος (Δίανθος ο καρυόφυλλος),
* **Γαρυφαλλιά** γυναικείο όνομα.
Φραάτης (Νισαπούρ)

μικρογραφία|Φραάτης
**Φραάτης** (περσικά: فرهاد) είναι ένα χωριό στην κεντρική περιοχή της Νισαπούρ Κομητεία, Χορασάν, στο Ιράν.
1954 το χωριό είχε 132 κατοίκους? Κατά την απογραφή του 2006 ήταν ακατοίκητη.

## Παραπομπές


Κατηγορία:Νισαπούρ Κομητεία
Πανελλήνιο πρωτάθλημα υδατοσφαίρισης ανδρών 1945

Το πανελλήνιο πρωτάθλημα πόλο του έτους 1945 διεξήχθη κατά το τριήμερο 16 ως 18 Σεπτεμβρίου στο Ολυμπιακό κολυμβητήριο, ταυτόχρονα με τους Πανελλήνιους κολυμβητικούς αγώνες. Στο πρωτάθλημα μετείχαν 7 ομάδες και έδωσαν αγώνες νοκ-άουτ. Πρωταθλήτρια αναδείχθηκε για έκτη φορά η ομάδα του ΝΟ Πάτρων, έχοντας απολογισμό τερμάτων 15 υπέρ και κανένα κατά στους τρεις αγώνες που έδωσε.

## Οι αγώνες
### Α' ημέρα
16 Σεπτεμβρίου 1945
Αγωνίστηκαν έξι ομάδες στο πλαίσιο των προημιτελικών, ενώ άνευ αγώνος προκρίθηκε στην επόμενη φάση ο ΑΟ Παλαιού Φαλήρου.
*Ν.Ο. Πατρών-Ν.Ο. Βόλου 9-0
*Ολυμπιακός-Ν.Ο. Πειραιώς 5-0
*Εθνικός Πειραιώς-Άρης Θεσσαλονίκης ;

### Β' ημέρα
17 Σεπτεμβρίου 1945
Αγωνίστηκαν τέσσερις ομάδες στο πλαίσιο των ημιτελικών.
*Ν.Ο. Πατρών-ΑΟ Παλαιού Φαλήρου 2-0
*Ολυμπιακός-Εθνικός Πειραιώς 4-1

### Γ' ημέρα
18 Σεπτεμβρίου 1945
Κατά την τρίτη και τελευταία ημέρα των πανελλήνιων αγώνων, διεξήχθη ο τελικός του γουώτερ-πόλο μεταξύ του ΝΟΠ και Ολυμπιακού. Η ομάδα της Πάτρας επικράτησε εύκολα και κατέκτησε το επαμειβόμενο κύπελλο για έκτη φορά στην ιστορία της.
*Ν.Ο. Πατρών-Ολυμπιακός 4-0

***Πρωταθλήτρια πόλο 1945: [[Αρχείο:600px Bianco con striscia Blu centrale.svg|22px]] [[Ν.Ο. Πατρών]].**

## Πηγές
*Εφ. Εμπρός 16/9/1945 σελ. 2
*Εφ. Εμπρός 18/9/1945 σελ. 2
*Εφ. Ελευθερία 19/9/1945 σελ. 2

1945
Κατηγορία:Υδατοσφαίριση το 1945
Βάλτερ Λόνγκο

Ο **Βάλτερ Λόνγκο** (γεννηθείς στις 9 Οκτωβρίου, 1967) είναι ένας αμερικανός βιογεροντολόγος και κυτταρικός βιολόγος γνωστός για τις μελέτες του για τον ρόλο της αφαγίας και της τροφικής ανταπόκρισης των γονιδίων στην κυτταρική προστασία από τα γερατειά και τις ασθένειες και για την πρότασή του ότι η μακροβιότητα ρυθμίζεται από παρόμοια γονίδια και μηχανισμούς σε πολλούς ευκαρυώτες. Σήμερα είναι καθηγητής στο USC Davis School of Gerontology με θέση στο τμήμα Βιολογικών Επιστημών, αλλά και διευθυντής στο USC Longevity Institute.
## Καριέρα
Με καταγωγή από τη Γένοα, της Ιταλίας, ο Βάλτερ Λόνγκο παρακολούθησε το University of North Texas παίρνοντας ειδίκευση στη Βιοχημεία.

Το 1992 συμμετείχε στο εργαστήριο για «περιορισμό των θερμίδων» πρωτοπόρου Roy Walford στο UCLA όπου σπούδασε σχετικά με τον περιορισμό των θερμίδων και τη γήρανση του ανοσοποιητικού συστήματος. Ολοκλήρωσε το PhD του με μια διατριβή στη Βιοχημεία μελετώντας αντιοξειδωτικά ένζυμα και αντιγηραντικά γονίδια υπό τον Joan Valentine στο UCLA το 1997 και τη μεταδιδακτορική του εκπαίδευση στη νευροβιολογία του Αλτσχάιμερ υπό τον Caleb Finch στο University of Southern California. Από το 1997 είναι μέλος του προσωπικού της USC Davis School of Gerontology και του Ethel Percy Andrus Gerontology Center.

## Διακρίσεις
*Vincent Cristofalo Rising Star Award για την Έρευνα στη Γήρανση, American Aging Association, 2013

*PO1 Πρόγραμμα για τη Βιολογία της Γήρανσης και τον Καρκίνο, 2011

*Nathan Shock Lecture Award, National Institute on Aging, NIH, 2010

*Alzheimer's Association Βραβείο Έρευνας, 2002

*National Institute on Aging Βραβείο Ανάπτυξης Καριέρας στη Νευροεπιστήμη, 2001

## Ενδεχόμενες συγκρούσεις ενδιαφέροντος
Ο Βάλτερ Λόνγο είναι ένας εκ των ιδρυτών της L-Nutra Inc., μιας εταιρίας που προωθεί συμπληρώματα διατροφής.

## Επιλεγμένες δημοσιεύσεις
**Fasting vs dietary restriction in cellular protection and cancer treatment: from model organisms to patients*

**Fasting Cycles Retard Growth of Tumors and Sensitize a Range of Cancer Cell Types to Chemotherapy*

**Fasting and cancer treatment in humans: A case series report*

**Prolonged Fasting Reduces IGF-1/PKA to Promote Hematopoietic-Stem-Cell-Based Regeneration and Reverse Immunosuppression*

**Low Protein Intake Is Associated with a Major Reduction in IGF-1, Cancer, and Overall Mortality in the 65 and Younger but Not Older Population*

## Εμφανίσεις στα ΜΜΕ
Το 2011, παρουσιάστηκε στο *[[Through the Wormhole with Morgan Freeman]]* για την έρευνά του για τη μακροζωία.

Επίσης το 2011 προβλήθηκε στο Γαλλικό ντοκιμαντέρ για την ολιγοφαγία *The Science of Fasting* από τον Thierry De Lestrade και τη Sylvie Gilman.

Τον Αύγουστο του 2012 προβλήθηκε στο ντοκιμαντέρ του BBC2 Horizon *Φάε, Νήστεψε και Ζήσε περισσότερο* από τον Michael J. Mosley.

## Παραπομπές


## Εξωτερικοί σύνδεσμοι
* 

Κατηγορία:Ιταλοί βιολόγοι
Κατηγορία:Κυτταρολόγοι
Βομβαρδισμός της Γκερνίκα

Στις 26 Απριλίου 1937 γερμανικά και ιταλικά αεροπλάνα, οι πιλότοι των οποίων πολεμούσαν στο πλευρό των Ισπανών Εθνικιστών, στον Ισπανικό Εμφύλιο Πόλεμο, βομβάρδισαν την πόλη Γκερνίκα, στη χώρα των Βάσκων, με αποτέλεσμα να χάσουν τη ζωή τους εκατοντάδες άνθρωποι.

Η Γκερνίκα βρίσκεται στη βόρεια Ισπανία, στην επαρχία Μπισκάγια, 30 χιλιόμετρα ανατολικά του Μπιλμπάο. Έχει μεγάλη σημασία για τους Βάσκους γιατί εκεί βρίσκεται το *Gernikako Arbola* (*[[Δέντρο της Γκερνίκα|Το Δέντρο της Γκερνίκα]]*), που συμβολίζει τις ελευθερίες του λαού των Βάσκων.

Ο βομβαρδισμός της Γκερνίκα αποφασίστηκε από την πλευρά των Ισπανών Εθνικιστών, διότι η πόλη είχε στρατηγική σημασία: ήταν στο δρόμο των εθνικιστών προς το Μπιλμπάο, η κατάληψη του οποίου θα οδηγούσε στο τέλος του εμφυλίου πολέμου στη βόρεια Ισπανία. Κατά το βομβαρδισμό της πόλης το μέτωπο του πολέμου ήταν σε απόσταση τριάντα χιλιομέτρων από αυτή.

Ο βομβαρδισμός ξεκίνησε στις 4 και μισή το απόγευμα της 26ης Απριλίου 1937 και διήρκησε μέχρι τις επτά το απόγευμα της ίδιας μέρας. Στο βομβαρδισμό πήραν μέρος γερμανικά αεροπλάνα οι πιλότοι των οποίων συμμετείχαν ως εθελοντές στον ισπανικό εμφύλιο, στο πλευρό των εθνικιστών, έχοντας συγκροτήσει την Λεγεώνα Κόνδορ καθώς και ιταλικά, με Ιταλούς εθελοντές πιλότους της ιταλικής Aviazione Legionaria. Η επιχείρηση έλαβε την ονομασία **Επιχείρηση Επίπληξη** (**Operation Rügen**).

Οι Εθνικιστές ισχυρίστηκαν αργότερα ότι οι Δημοκρατικοί κατέστρεψαν την Γκερνίκα, ενώ αποχωρούσαν από την πόλη, εφαρμόζοντας την τακτική της καμένης γης.

Από το βομβαρδισμό καταστράφηκε το μεγαλύτερο μέρος της Γκερνίκα και έχασαν τη ζωή τους πολλοί άνθρωποι. Ο ακριβής αριθμός των θυμάτων δεν είναι γνωστός ακόμα και σήμερα. Για πολλά χρόνια μετά τον πόλεμο γινόταν λόγος για περισσότερους από 1.500 νεκρούς. Τα ρωσικά αρχεία της 1ης Μαΐου 1937 έκαναν λόγο για 800 νεκρούς. Σύμφωνα με σύγχρονους ιστορικούς οι νεκροί από το βομβαρδισμό της Γκερνίκα ήταν περίπου 300.

Η καταστροφή της Γκερνίκα αποτυπώθηκε στο ομώνυμο έργο του Πάμπλο Πικάσο.

## Βιβλιογραφία
*Coverdale, John F. – Italian Intervention in the Spanish Civil War. (Princeton University Press, 1975)
*Maier, Klaus A. – Guernica 26 April 1937: Die Deutsche Intervention in Spanien und der "Fall Guernica." Freiburg im Breisgau: Rombach, 1975
*Patterson, Ian – Guernica and Total War (London: Profile; USA, Harvard University Press, 2007). 
*Moa, Pío – Los Mitos de la Guerra Civil, La Esfera de los Libros, 2003.
*Ramírez, Juan Antonio – Guernica: la historia y el mito, Electa, Madrid, 1999
*Arias Ramos, Raúl; El Apoyo Militar Alemán a Franco:La Legión Cóndor En La Guerra Civil, La Esfera de los Libros, 2003
*Rankin, Nicholas – Telegram From Guernica: The Extraordinary Life of George Steer, War Correspondent (Faber & Faber, London)
*Gordon Thomas and Max Morgan Witts, Guernica: The Crucible of World War II, Stein and Day, 1975.
*César Vidal Manzanares, Chapter 9 of La Destrucción de Guernica,.
*Boling, Dave. Guernica: A Novel (Bloomsbury, USA, 2008)

## Εξωτερικοί σύνδεσμοι
* 

Κατηγορία:Ισπανικός Εμφύλιος
Κατηγορία:Ιστορία της Χώρας των Βάσκων
Κατηγορία:Εγκλήματα πολέμου
Τέλμο Βάργας

Ο Στρατηγός **Τέλμο Βάργας** (Telmo Oswaldo Vargas Benalcázar, 9 Οκτωβρίου 1912 - 9 Αυγούστου 2013) ήταν Αρχηγός του Γενικού Επιτελείου Στρατού του Ισημερινού, που ανέτρεψε τη χούντα του Ραμόν Κάστρο Χιχόν στις 29 Μαρτίου 1966 και ο ίδιος έγινε υπηρεσιακός πρόεδρος της χώρας. 36 ώρες μετά, ο Κλεμέντε Γερόβι διορίστηκε πρόεδρος (30 Μαρτίου).

## Παραπομπές


Κατηγορία:Αιωνόβιοι
Κατηγορία:Πραξικοπηματίες
Κατηγορία:Πρόεδροι του Ισημερινού
Καθρεπτοφοβία

**Καθρεπτοφοβία** (εναλλακτικά: *κατοπτροφοβία* ή *σπεκτροφοβία*, από το λατινικό *"spectrum"* που σημαίνει αντανάκλαση, μορφή) ονομάζεται ένα είδος φοβίας των καθρεπτών. Διαχωρίζεται από την εισοπτροφοβία, κατά την οποία το άτομο φοβάται τη δική του αντανάκλαση στον καθρέπτη.

## Αίτια
Γενικά, ένα άτομο που πάσχει από κατοπτροφοβία συνηθίζεται να έχει τραυματιστεί από κάποιο γεγονός, στο οποίο ισχυρίζεται πως έχει δει ή ακούσει την παρουσία φαντάσματος. Το άτομο, επίσης, μπορεί να έχει τραυματιστεί από ταινίες τρόμου, τηλεοπτικές εκπομπές ή εφιάλτες. Μπορεί, επίσης, να είναι αποτέλεσμα του φόβου που προκύπτει από την προκατάληψη του ατόμου ότι παρακολουθείται μέσω του καθρέπτη. Μπορεί απλώς να είναι το αποτέλεσμα ενός τραύματος που σχετίζεται με ένα καθρέπτη.

## Φόβος
Τα άτομα που πάσχουν από τη συγκεκριμένη διαταραχή φοβούνται ότι το σπάσιμο ενός καθρέπτη φέρνει εξαιρετικά κακή τύχη. Μπορεί επίσης να φοβούνται ότι κάτι τρομακτικό θα πηδήξει μέσα από τον καθρέπτη, ή ότι μέσα σε αυτόν θα δουν κάτι ενοχλητικό να στέκεται δίπλα στη δική τους αντανάκλαση. Άλλοι μπορεί να φοβούνται πως ο καθρέπτης είναι ένας σύνδεσμος στον υπερφυσικό κόσμο ή μία πύλη για έναν άλλο κόσμο, και μπορούν να "απορροφηθούν" από κάποια υπερφυσική δύναμη. Κάποιοι μπορεί να φοβούνται να δουν τη δική τους αντανάκλαση στο σκοτάδι, καθώς αυτή θα εμφανιστεί διαστρεβλωμένη με περίεργους τρόπους.

## Θεραπεία
Αυτή η φοβία, όπως και οι περισσότερες, μπορεί να θεραπευθεί. Η εφαρμογή τεχνικών χαλάρωσης και η συμμετοχή σε ομάδες υποστήριξης μπορούν να φανούν αποτελεσματικές.

## Παραπομπές


Κατηγορία:Φοβίες
Ηρώ Διώτη

Η **Ηρώ Διώτη** είναι Ελληνίδα πολιτικός και πρώην βουλευτής του ΣΥΡΙΖΑ.

## Βιογραφία
Γεννήθηκε το 1979 στον Χολαργό και μεγάλωσε στη Λάρισα. Έχει σπουδάσει στο τμήμα Διεθνών Ευρωπαϊκών Οικονομικών και Πολιτικών Σπουδών του Πανεπιστημίου Μακεδονίας και είναι οικονομολόγος.

### Πολιτική σταδιοδρομία
Είναι ενεργό μέλος της Αριστεράς από το 1997 συμμετέχοντας σε αντιρατσιστικές κινήσεις και στα κινήματα πόλης.
Εξελέγη για πρώτη φορά βουλευτής το 2009, στα 30 της χρόνια, στην εκλογική περιφέρεια της Λάρισας. Επανεξελέγη στις εκλογές του Μαΐου και του Ιουνίου του 2012 και του Ιανουαρίου του 2015. Παράλληλα, ήταν μέλος της Κεντρικής Επιτροπής του ΣΥΡΙΖΑ.

Κατά τη διάρκεια της βουλευτικής της θητείας ασχολήθηκε με τα ανθρώπινα δικαιώματα και ήταν πρόεδρος της Ειδικής Μόνιμης Επιτροπής Προστασίας του Περιβάλλοντος στην πρώτη θητεία της κυβέρνησης ΣΥΡΙΖΑ-ΑΝΕΛ.

Στις αυτοδιοικητικές εκλογές του 2014 ήταν υποψήφια περιφερειάρχης Θεσσαλίας υποστηριζόμενη από τον ΣΥΡΙΖΑ με τον συνδυασμό *Δρόμος της Ανατροπής για τη Θεσσαλία*. Συγκέντρωσε 58.756 ψήφους και ποσοστό 13,31% στον Α' γύρο λαμβάνοντας την τρίτη θέση και δεν κατάφερε να περάσει στον Β' γύρο.

Τον Αύγουστο του 2015, δεν ψήφισε το τρίτο μνημόνιο και στις εκλογές του Σεπτεμβρίου του 2015 δεν ήταν υποψήφια με κανένα πολιτικό κόμμα. Τον Οκτώβριο του 2015 παραιτήθηκε από μέλος του ΣΥΡΙΖΑ.

Στις βουλευτικές εκλογές του Μαΐου και του Ιουνίου 2023 ήταν υποψήφια με το ΜέΡΑ25 στη Λάρισα. Τον Φεβρουάριο του 2024, στο 2ο Διαβουλευτικό Συνέδριο του ΜέΡΑ25, εξελέγη συντονίστρια Κεντρικής Επιτροπής του ΜέΡΑ25, μαζί με τον Νικόλαο Θεοχαράκη. Έθεσε υποψηφιότητα στις ευρωεκλογές του 2024.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Λάρισας
Κατηγορία:Περιφερειακοί Σύμβουλοι ανά την Ελλάδα
Άβδηρος

Ο **Άβδηρος **ήταν γιος του αρχαίου θεού Ερμή, φίλος και ερωτικός σύντροφος του ήρωα της Ελληνικής μυθολογίας Ηρακλή. 

Βοήθησε τον Ηρακλή σε έναν από τους δώδεκα άθλους του, στην αρπαγή των άγριων αλόγων του Διομήδη, που τρέφονταν με ανθρώπινο κρέας. Στην προσπάθεια να βοηθήσει τον Ηρακλή βρήκε τραγικό θάνατο από τα άγρια άλογα του Διομήδη, τα οποία τον κατασπάραξαν. Ο Ηρακλής για να τιμήσει το φίλο του έκανε μεγαλοπρεπή ταφή και στον τόπο του θανάτου του έχτισε την πόλη Άβδηρα.

## Παραπομπές


Κατηγορία:Αρχαία Ελλάδα
Σενάριο

[μικρογραφία|Το αυθεντικό σενάριο του [Ο Νονός ΙΙ|Νονού Μέρος Δεύτερο στο Εθνικό Μουσείο Κινηματογράφου, Τορίνο, Ιταλία.]]
**Σενάριο** είναι η έγγραφη δουλειά του σεναριογράφου.

## Είδη
Μπορεί να αφορά μια θεατρική παράσταση, μια τηλεοπτική σειρά, μια κινηματογραφική ταινία, μια τηλεταινία, ένα κουτσομπολιό, ένα βιντεοκλίπ, ένα επιτραπέζιο παιχνίδι, ένα κόμικ, ένα πορνογραφικό σκετσάκι, ένα τηλεοπτικό πρόγραμμα ή μια παρουσίαση κάποιας εκδήλωσης. Ένα σενάριο μπορεί να είναι η πρωτότυπη δουλειά του σεναριογράφου, αλλά μπορεί να είναι και κάποια διασκευή ενός ήδη υπάρχοντος λογοτεχνικού ή θεατρικού έργου.

## Περιγραφή
Το σενάριο δεν είναι λογοτεχνία, αλλά η απλή περιγραφή μιας ιστορίας που θα κληθεί να παραλάβει ο σκηνοθέτης και να της δώσει σάρκα και οστά. Παρ' όλα αυτά ακολουθεί πιστά τους κανόνες αφήγησης όπως αυτοί περιγράφονται στην *[[Περί ποιητικής (Αριστοτέλης)|Ποιητική]]* του Αριστοτέλη. Γενικώς έχει έναν ήρωα, ένα θέμα, μία υπόθεση, ένα περιβάλλον, τους υπόλοιπες χαρακτήρες που θα πλαισιώσουν τον ήρωα και ένα δραματικό γιατί. Αυτό μπορεί να παρουσιαστεί δραματικά ή κωμικά ανάλογα με την επιθυμία του σεναριογράφου.

## Μοτίβο
Στα αμέτρητα είδη σεναρίων που υπάρχουν, συμβαίνει πάντα το ίδιο πράγμα. Ο ήρωας κάνει ένα ταξίδι, έχει έναν στόχο και καλείται να προσπεράσει μια σειρά από εμπόδια για να καταφέρει να φτάσει από τη θέση Α στη θέση Β.

## Παραπομπές


Κατηγορία:Δημιουργία ταινιών
Κατηγορία:Ορολογία φιλμ και βίντεο
Κατηγορία:Παραγωγή ταινιών
HeroQuest

Το ***HeroQuest*** (μερικές φορές γράφεται επίσης και ***Hero Quest***) είναι ένα επιτραπέζιο παιχνίδι περιπέτειας που δημιουργήθηκε από την Milton Bradley σε συνεργασία με τη Bρετανική εταιρεία Games Workshop. Το παιχνίδι βασίζεται σε αρχέτυπα παιχνιδιών ρόλων φαντασίας. Το ίδιο το παιχνίδι ήταν στην πραγματικότητα ένα *σύστημα* παιχνιδιού, επιτρέποντας στον Gamemaster (που ονομάζεται "Μόρκαρ" στην αρχική Βρετανική έκδοση και στην Ελληνική, αλλά "Zargon" στις ΗΠΑ και τον Καναδά) τη δημιουργία μπουντρουμιών δικού του σχεδιασμού, χρησιμοποιώντας τα παρεχόμενα πλακίδια, έπιπλα και τέρατα του παιχνιδιού.

Κυκλοφόρησαν διάφορες επεκτάσεις, οι οποίες πρόσθεταν νέα πλακίδια, αντικείμενα και νέα τέρατα στο βασικό σύστημα.

## Ιστορία
Η Games Workshop συνεργάστηκε με την Milton Bradley για την παραγωγή του HeroQuest (1989), ένα παιχνίδι περιπέτειας όπου οι παίκτες συνεργάζονται εναντίον ενός ανταγωνιστικού Game Master. Το HeroQuest δημιουργήθηκε από τον Stephen Baker, ο οποίος εργαζόταν για το τμήμα του Ηνωμένου Βασιλείου της Milton Bradley (MB). Το παιχνίδι κυκλοφόρησε στη Βρετανία, την Αυστραλία και την Ευρώπη το 1989. Κυκλοφόρησε στην Αμερική και τον Καναδά το 1990 σε μια ελαφρώς διαφορετική έκδοση. Το 1992, το HeroQuest κέρδισε το βραβείο *Origins Award* για την "Καλύτερη Γραφική Παρουσίαση ενός Επιτραπέζιου Παιχνιδιού του 1991" (Best Graphic Presentation of a Boardgame of 1991).

Το παιχνίδι αποτελούνταν από ένα ταμπλό και μια σειρά από επιμέρους μινιατούρες και αντικείμενα. Οι πρωταγωνιστές ήταν 4 ήρωες ("Βάρβαρος", "Νάνος", "Στοιχειό" και "Μάγος"), οι οποίοι αντιμετώπιζαν μια συλλογή από τα τέρατα: Δαιμονικά (Orcs), Καλικάντζαρους (Goblins), Ερπετά (Fimirs), Πολεμιστές του Χάους (Chaos Warriors), έναν Κακό Μάγο (Witch Lord) (ο οποίος αντιπροσώπευε πολλούς από τους χαρακτήρες των διαφόρων άθλων), έναν Πέτρινο Δράκο (Gargoyle) και μια σειρά από Απέθαντα (Undead) πλάσματα - Σκελετούς (Skeletons), Ζόμπι (Zombies) και Μούμιες (Mummies).

Κυκλοφόρησαν πολλές επεκτάσεις για το παιχνίδι, με πρώτη τον *Πύργο του Κέλλαρ* (Kellar's Keep), η οποία κυκλοφόρησε στην Ευρώπη και την Αυστραλασία, το 1989, και τις Ηνωμένες Πολιτείες και τον Καναδά το 1991. Ο Πύργος του Κέλλαρ πρόσθετε νέους άθλους, νέα αντικείμενα και μια επιπλέον παρτίδα τεράτων, περισσότερα Δαιμονικά , Καλικάντζαροι και Ερπετά. Ο Πύργος του Κέλλαρ ήταν και η μόνη επέκταση που κυκλοφόρησε επίσημα στην Ελλάδα. Την ίδια χρονιά κυκλοφόρησε και η επέκταση *Return of the Witch Lord* η οποία επέκτεινε τον "στρατό" των Απέθαντων με περισσότερους Σκελετούς, Μούμιες και Ζόμπι.

## Επανέκδοση HeroQuest
Υπό το όραμα και την καθοδήγηση του Jeffrey Anderson, η Hasbro Gaming αγόρασε το εμπορικό σήμα *HeroQuest* από τη Moon Design Publications τον Σεπτέμβριο του 2020. Αυτό επέτρεψε στην Avalon Hill, μια θυγατρική της Hasbro, να λανσάρει μια ιστοσελίδα με το λογότυπο του *HeroQuest* και ένα χρονόμετρο αντίστροφης μέτρησης, οδηγώντας σε εικασίες ότι δημιουργούσε ένα επίσημο remake του παιχνιδιού ή εφαρμογή.

Κατηγορία:Επιτραπέζια παιχνίδια
Μεσάζων (Βυζάντιο)

[thumb|280px|Ο μεσάζων [Θεόδωρος Μετοχίτης]]
Ο **Μεσάζων** ήταν μεσαιωνικό διοικητικό αξίωμα, δεύτερο μετά τον αυτοκράτορα, στην Βυζαντινή Αυτοκρατορία κι έπειτα στην Αυτοκρατορία της Νίκαιας, στην Αυτοκρατορία της Τραπεζούντας, στο Δεσποτάτο του Μυστρά και στο Δεσποτάτο της Ηπείρου.

Ο Μεσάζων είχε αρμοδιότητες του σημερινού πρωθυπουργού εφαρμόζοντας τη βούληση του αυτοκράτορα ή του Δεσπότη, ανάλογα σε ποιο κράτος είχε το αξίωμα. Θεωρούνταν ο διαμεσολαβητής μεταξύ του αυτοκράτορα και της κρατικής διοίκησης με τον λαό. Ο Μεσάζων αυτές τις εξουσίες τις είχε κατά τον 14ο και 15ο αιώνα ενώ αναφέρεται σαν αξίωμα από τον 10ο αιώνα. Τα τελευταία χρόνια της Βυζαντινής αυτοκρατορίας το αξίωμα έγινε ισόβιο.

## Παραπομπές


## Πηγές
* Αρβανιτόπουλος, Σταύρος (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η πόλη του Μυστρά: όψεις της οργάνωσης και λειτουργίας ενός υστεροβυζαντινού αστικού συνόλου με βάση τις πηγές και τα κοσμικά κτίσματα

Κατηγορία:Κυβέρνηση της Βυζαντινής Αυτοκρατορίας
Κατηγορία:Βυζαντινοί διοικητικοί τίτλοι
Κατηγορία:Δεσποτάτο της Ηπείρου
Κατηγορία:Δεσποτάτο του Μορέως
Κατηγορία:Αυτοκρατορία της Νίκαιας
Κατηγορία:Αυτοκρατορία της Τραπεζούντας
Νίκος Γαλανός

Με την ονομασία **Νίκος Γαλανός** αναφέρονται οι:

* Ο Νίκος Γαλανός (πολιτικός)
* Ο Νίκος Γαλανός (ηθοποιός)
Διοργανώσεις Ε.Π.Σ. Λάρισας 2007–08

Την περίοδο 2007-08 η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Ήταν η χρονιά του Α.Σ. Πυργετός που έκανε το «νταμπλ».
## Πρωτάθλημα

Το Πρωτάθλημα Ε.Π.Σ. Λάρισας 2007-08 διεξήχθη σε 4 κατηγορίες:
*Α σε έναν όμιλο των 16 ομάδων 
*Α1 σε 2 όμιλους των 14 ομάδων 
*Β σε 2 όμιλους των 14 ομάδων
*Γ σε 2 ομίλους των 12 ομάδων

### Α Κατηγορία
Η A Κατηγορία διεξήχθη σε έναν όμιλο με 16 ομαδες (30 αγωνιστικές).Η πρωταθλήτρια ομάδα του Α.Σ. Πυργετός κέρδισε την άνοδο στη Δ΄ Εθνική.

1 Από συνένωση των συλλόγων Π.Ο. Ελασσόνας και Ολοσσών Ελασσόνας

### Α1 Κατηγορία
Η Α1 διεξήχθη με τη συμμετοχή 28 ομάδων σε 2 ομίλους των 14. Από τον 1ο όμιλο **Δωτιέας Αγιάς** και **Αετός Αμυγδαλέας** πήραν τα 2 εισιτήρια για την Α κατηγορία , ενώ στο 2ο όμιλο **Δόξα Αργυροπουλίου** και **[[Α.Ο. Οικονόμος Τσαριτσάνης|Οικονόμος Τσαριτσάνης]]** κατέκτησαν τις 2 προνομιούχες θέσεις. Οι ομάδες από την 8η θέση και κάτω υποβιβάστηκαν στη Β΄ Κατηγορία όπως και η 7η του 2ου ομίλου Πελασγιώτις Λάρισας λόγω του υποβιβασμού 2 ομάδων μελών της ΕΠΣΛ από τη Δ΄ Εθνική καθώς από την επόμενη περίοδο η Α1 κατηγορία θα διεξάγεται σε έναν όμιλο.
#### 1ος Όμιλος

#### 2ος Όμιλος

### Β΄ Κατηγορία
Η κατηγορία διεξήχθη με τη συμμετοχή 28 συλλόγων χωρισμένων σε 2 ομίλους. Την άνοδο στην Α1 πήραν οι πρωταθλήτριες των ομίλων τους ΑΕ Δήμητρας Αγιάς και Θύελλα Λάρισας και οι δευτεραθλήτριες Δόξα Υπέρειας απευθείας , Αναγέννηση Ευαγγελισμού μετά από αγώνα μπαράζ με τον 3ο Δευκαλίων Κρανιάς. Υποβιβάστηκαν στη Γ΄ οι ομάδες που τερμάτισαν από την 8η θέση και κάτω καθώς και η 7η του 1ου ομίλου Αστέρας Νέου Περιβολίου μετά από αγώνα κατάταξης με την 7η του 2ου ομίλου Αστραπή Νέας Πολιτείας.

#### 1ος Όμιλος

#### 2ος Όμιλος

ο Πραιτωριακός αποβλήθηκε από το πρωτάθλημα

### Γ΄ Κατηγορία
Στην κατηγορία συμμετείχαν 24 ομάδες χωρισμένες σε 2 ομίλους των 12. Την άνοδο στην Β΄ κέρδισαν συνολικά δυο ομάδες: από τον 1ο όμιλο ο Νέος Ατρόμητος Σωτηρίου και από τον 2ο ο Δολιχιακός. ΑΕ Κιλελέρ(Κυψέλης) και ΣΣ Ραψάνης(που είχε ηττηθεί σε αγώνα μπαράζ από τον Δολιχιακό) κλήθηκαν να δώσουν αγώνα κατάταξης για πιθανή θέση ανόδου , τελικά όμως και οι δυο αγωνίστηκαν στη Γ΄ κατηγορία και της επόμενης περιόδου.

Στον 1ο όμιλο συμμετείχαν οι εξής ομάδες
* **Νέος Ατρόμητος Σωτηρίου (άνοδος)**
* Κιλελέρ (μπαράζ)
* Σταυραετός Σταυρού
* Καστρί
* Αρμένιο
* Προοδευτική Λάρισας
* Μαρμαρίνη
* Κοιλαδα
* Λάρισα 88
* ΑΕΔ Ενιπεα
* Ακαδημία Φαρσαλων
* Πρωτέας Αχιλλειου

Στον 2ο όμιλο συμμετείχαν οι εξής ομάδες
* **Δολιχιακός (άνοδος)**
* ΣΣ Ραψάνης (μπαράζ)
* Πουρνάρι
* Συκέα
* Δομένικο
* Χειμάδι
* ΠΟΜΕ
* Ηρακλής Καλλιθέας
* Τοξότης Όσσας
* Όλυμπος Καρυάς
* Μεσοχώρι
* Καλαρρύτες

## Παραπομπές


## Πηγές
* ΕΠΣ Νομού Λάρισας
* ΑΕΔ Νίκαιας
* Οικονόμος Τσαριτσάνης

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 2007-2008
Απόδοση (γραφικά υπολογιστή)

**Απόδοση** (αγγλικά: *rendering*) ονομάζεται η διαδικασία ρεαλιστικής απόδοσης των μοντέλων και περιβαλλόντων, με τη χρήση χρωμάτων, υφών, φωτισμού και σκιάσεων. Ο απαιτούμενος χρόνος ολοκλήρωσης του μοντέλου-χώρου είναι ανάλογος της περιπλοκότητάς του.

Το πρόγραμμα που χρησιμοποιείται για την παραπάνω διαδικασία ονομάζεται *renderer*. Η διαδικασία παραγωγής της τελικής φωτορεαλιστικής απεικονισμένης σκηνής αποτελεί μια σύνθετη διαδικασία, καθώς οι παράμετροι που πρέπει να ληφθούν υπόψη προκειμένου να παραχθεί ένα αποτέλεσμα που να προσεγγίζει την πραγματικότητα, είναι πολλές. Η διαδικασία της απόδοσης μπορεί να διαρκέσει κλάσματα του δευτερολέπτου ως και μία ολόκληρη μέρα προκειμένου να παραχθεί μία ενιαία εικόνα ανά καρέ.

## Εξωτερικοί σύνδεσμοι
* 

Κατηγορία:Γραφικά υπολογιστών
Σερπαντίνα

μικρογραφία|Πολύχρωμες σερπαντίνες
Η **σερπαντίνα** είναι χάρτινη ταινία διπλωμένη σε καρούλι, που αρχίζει να ξετυλίγεται όταν κάποιος την πετά στον αέρα. Οι σερπαντίνες χρησιμοποιούνται μαζί με τα κομφετί τις Απόκριες, καθώς και γενικότερα ως αξεσουάρ για πάρτι και σε κάθε είδους διασκεδαστικής εκδήλωσης. Εφευρέτης τους ήταν ένας Γερμανός ονόματι Ντέμουτ από το Βερολίνο. Κατασκευάζονται από χαρτί που τυλίγεται σε σχήμα σωλήνα και κόβεται φέτες, σχηματίζοντας δακτυλίους. Χρησιμοποιείται δε με την βοήθεια δυνατού ρεύματος αέρα που δημιουργείται με το στόμα και εκπνέεται διαμέσου του εσωτερικού του δακτυλίου. Η εκροή του αέρα εκτοξεύει το εσωτερικό τοίχωμα του δακτυλίου, ενώ αυτό εν συνεχεία παρασύρει και το υπόλοιπο, σχηματίζοντας φαντασμαγορικό τόξο.

## Ετυμολογία
Οι σερπαντίνες οφείλουν το όνομά τους στη λατινική ονομασία για το φίδι, επειδή ο τρόπος με τον οποίο είναι διπλωμένες θυμίζει τον τρόπο με τον οποίο κουλουριάζονται τα φίδια όταν θέλουν να ξεκουραστούν. 

Κατηγορία:Απόκριες
Κατηγορία:Προϊόντα από χαρτί
Αντώνης Πανούτσος

Ο **Αντώνης Πανούτσος** (γενν. 1948) είναι Έλληνας δημοσιογράφος και αθλητικογράφος.

## Βιογραφία
Γεννήθηκε το 1948 στην Καλλίπολη του Πειραιά. Η καταγωγή του είναι από την Ύδρα.

Έχει ζήσει στις ΗΠΑ, στη Μεγάλη Βρετανία και στο τότε Δυτικό Βερολίνο.

Έχει γράψει κείμενα για το *[[Φως των Σπορ]]*, τον ''Φίλαθλο'', το ''Βήμα'' και τη *[[SPORTDAY]]*, μεταξύ άλλων. Επίσης δούλεψε σε περιοδικά μοτοσυκλέτας και εξέδωσε το *Μοτό* και το *Οζ*.

Στην τηλεόραση έγινε γνωστός για τη συνεργασία του με τον Αντώνη Καρπετόπουλο στην παρουσίαση διαφόρων εκπομπών. Η μεγαλύτερη επιτυχία τους σημειώθηκε τον Μάιο και τον Ιούνιο του 2002, όταν παρουσίαζαν καθημερινά την αθλητική εκπομπή «Tora Tora Tora», για το Παγκόσμιο Κύπελλο εκείνου του έτους.

Δηλώνει οπαδός του Ολυμπιακού, αλλά υποστηρίζει ότι η πιο θεαματική ομάδα στην ιστορία του ελληνικού ποδοσφαίρου ήταν η ΑΕΚ του Ντούσαν Μπάγεβιτς.

## Πολιτική
Στις 13 Νοεμβρίου 2018 ανακοινώθηκε ότι θα συμμετάσχει στις επόμενες βουλευτικές εκλογές, ως υποψήφιος της ΝΔ στον Δυτικό Τομέα της Β΄ Αθηνών. Ο Πανούτσος απέτυχε να εκλεγεί στις βουλευτικές εκλογές της 7ης Ιουλίου 2019. Τον Νοέμβριο του 2019 διορίστηκε ειδικός σύμβουλος στην ΕΡΤ, υπεύθυνος για τον σχεδιασμό προγράμματος της Γενικής Διεύθυνσης Ενημέρωσης, από τη κυβέρνηση του Κυριάκου Μητσοτάκη.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αθλητικογράφοι
Ρόμπερτ Στίβενσον

Ο **Ρόμπερτ Στίβενσον** (αγγλ.:*Robert Stevenson*, 31 Μαρτίου 1905 - 30 Απριλίου 1986) ήταν Άγγλος σεναριογράφος και σκηνοθέτης. Σπούδασε στο Πανεπιστήμιο του Κέιμπριτζ κι έγινε πρόεδρος του Liberal Club και της Cambridge Union Society. Αφού σκηνοθέτησε κάποιες ταινίες στη Βρετανία, του δόθηκε συμβόλαιο από τον Ντέιβιντ Ο. Σέλζνικ και  μετακόμισε στο Χόλιγουντ, τη δεκαετία του 1940. Εν τέλει, κατέληξε να σκηνοθετεί για τη The Walt Disney Company, με την οποία έκανε 19 ταινίες τις δεκαετίες του 1960 και του 1970. Παρ’ όλα αυτά, περισσότερο γνωστός είναι γιατί σκηνοθέτησε το *[[Μαίρη Πόππινς (ταινία)|Μαίρη Πόππινς]]*, με πρωταγωνίστρια τη Τζούλι Άντριους, μέσω του οποίου εκείνη κέρδισε και Όσκαρ Α' Γυναικείου Ρόλου, ενώ και ο Στίβενσον υπήρξε υποψήφιος για Όσκαρ Καλύτερης Σκηνοθεσίας.

## Παραπομπές


## Εξωτερικοί σύνδεσμοι
*

Κατηγορία:Άγγλοι σκηνοθέτες κινηματογράφου
Έλος Λακωνίας

Το  **Έλος** (Δουραλή ή Ντουραλή) είναι οικισμός της Λακωνίας στην Πελοπόννησο και κοινότητα του καλλικρατικού Δήμου Ευρώτα.

## Γενικά στοιχεία
Το Έλος βρίσκεται στο νότιο τμήμα της Λακωνίας, κοντά στις εκβολές του ποταμού Ευρώτα και απέχει από την Σπάρτη 43 χιλιόμετρα. Ο πληθυσμός του είναι, σύμφωνα με τη απογραφή του 2011, 742 κάτοικοι.

Από τις λιγοστές περιοχές στην Ελλάδα με ρίζες και όνομα που χάνεται στις απαρχές της ιστορίας. Αναφορές για το Έλος (πόλη των Αχαιών αρχικά) στην Αρχαία Ελλάδα έχουμε από τον Όμηρο, όπου στο Νεών Κατάλογο στην Ιλιάδα περιγράφεται ως *«ἔφαλον πτολίεθρον Ἕλος»* (ἔφαλον=απόκρημνο, πτολίεθρον=πόλις με ακρόπολη, περιτειχισμένη πόλη).

Η τοπική ονομασία *Ντουραλή**Δουραλή*, από την οποία ονομάζονται οι κάτοικοί του *Ντουραλιώτες* ή  *Δουραλιώτες* είναι τουρκικής προέλευσης όπως και σε πολλά χωριά της περιοχής.

Ιδρυτής του Έλους αναφέρεται από τον Παυσανία και τον Στράβωνα ο γιος του Περσέα ο Έλειος, από τον οποίο πιθανόν να προήλθε και η ονομασία *[[Είλωτες]]**Ελωτες* .

Πολύ αργότερα η ευρύτερη περιοχή αποτέλεσε τμήμα τής Επισκοπής Έλους και το χωριό ήταν από τα πρώτα πού απελευθερώθηκαν κατά την Επανάσταση τού 1821. Βέβαια υπέφερε την καταστρεπτική μανία τού Ιμπραήμ κατά τίς εκστρατείες του, λίγα χρόνια αργότερα.

Το έδαφός του είναι εύφορο (όπως και στα υπόλοιπα χωριά-κωμοπόλεις της Λακωνίας), παράγοντας από τα καλύτερα εσπεριδοειδή στην Ελλάδα. Η γονιμότητα των αγρών οφείλεται στη λίπανση τους από τα νερά του Ευρώτα. Κατά καιρούς όμως και σε περιόδους έντονων και συνεχών βροχοπτώσεων και σε συνδυασμό με την απορροή του *Βορβα* (ξηροχείμαρρος όπου εκβάλει στην πεδιάδα του χωριού) το χωριό πλημμυρίζει. Η μεγάλη πλημμύρα του 1998 είχε προκαλέσει μεγάλες καταστροφές με την στάθμη του νερού να είχε υπερβεί το 1,2 μέτρο.

Σε απόσταση λιγότερη από δυο χιλιόμετρα προς τον νότο βρίσκεται η παραλία *Πούγκα* με την απέραντη αμμουδιά και αμμόλοφους και δίπλα οι εκβολές του ποταμού Ευρώτα. Ανατολικότερα στην παραλία συναντάμε το *Βιβάρι, μ*ια μικρή λιμνοθάλασσα πλούσια σε ψάρια και πτηνά.

## Αθλητισμός
Η ποδοσφαιρική ομάδα του χωριού, με σημαντική ιστορία, ονομάζεται Ευρώτας Έλους. Έτος ιδρύσεως της ομάδας είναι η 1η Οκτωβρίου 1929. Η αναγνώρισή του ως σωματείου έγινε το 1930 με αριθμό απόφασης 699/26/9, με έδρα το Έλος και το γήπεδο στην τωρινή του θέση από τις 8-9-1963. Το δημοτικό γήπεδο Έλους «Βασίλειος Μιχελάκος» έχει χλοοτάπητα, κερκίδες και φωτισμό. Χρώματα της ομάδας είναι το ερυθρό και το λευκό, με δεύτερο εμφάνιση το μπλε-άσπρο.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Μπιλ Ουόλς

Ο **Μπιλ Ουόλς** (*Bill Walsh*, 30 Σεπτεμβρίου 1913 - 27 Ιανουαρίου 1975) ήταν Αμερικανός κωμικογράφος, παραγωγός και σεναριογράφος, που εργάσθηκε κυρίως στη Walt Disney Productions. Γεννήθηκε στη Νέα Υόρκη και πέθανε στο Λος Άντζελες της Καλιφόρνια. Τέλος, έχει υπάρξει δις υποψήφιος για Όσκαρ, για το έργο που προσέφερε στην ταινία *[[Μαίρη Πόππινς (ταινία)|Μαίρη Πόππινς]]*, προτάθηκε, λοιπόν,  Όσκαρ Καλύτερης Ταινίας, μαζί με τον Ουώλτ Ντίσνεϋ, και για Όσκαρ Καλύτερου Διασκευασμένου Σεναρίου, μαζί με τον Ντον ΝταΓκάρντι.

## Παραπομπές


## Εξωτερικοί σύνδεσμοι
*Disney Legends
*Bill Walsh profile

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Ντον ΝταΓκράντι

Ο **Ντον ΝταΓκράντι** (*Don DaGradi*, 1 Μαρτίου 1911 - 4 Αυγούστου 1991) ήταν Αμερικανός σεναριογράφος της Disney, που αρχικά εργάσθηκε ως σχεδιαστής της εταιρείας στη δεκαετία του 1940. Όμως μεταφέρθηκε στις ταινίες κινουμένων σχεδίων, αρχής γενομένης με το *[[Η Λαίδη και ο Αλήτης]]*. Εκτός από σεναριογράφος, εργάσθηκε και σε άλλα πόστα της εταιρείας. Παρόλα αυτά, η μεγαλύτερη του επιτυχία ήρθε με τη διασκευή σεναρίου, στην ταινία *[[Μαίρη Πόππινς (ταινία)|Μαίρη Πόππινς]]*, μέσω της οποίας προτάθηκε και για Όσκαρ Καλύτερου Διασκευασμένου Σεναρίου, μαζί με τον Μπιλ Ουόλς. Απεβίωσε το 1991, σε ηλικία 80 ετών στην Ουάσινγκτον. Η εταιρεία τον τίμησε δίνοντάς του τον τίτλο Disney Legends, λίγους μήνες μετά τον θάνατό του.

## Παραπομπές


## Εξωτερικοί σύνδεσμοι
*Disney Legends

Κατηγορία:Αμερικανοί σεναριογράφοι
Gimme Back My Bullets

**Gimme Back My Bullets** είναι ο τίτλος του τέταρτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 2 Φεβρουαρίου του 1976 μέσω της δισκογραφικής εταιρείας "MCA". Ο αρχικός τίτλος του δίσκου ήταν "*Ain't No Dowd About It*" προς τιμή του παραγωγού Τομ Ντάουντ.

Το άλμπουμ ήταν το λιγότερο επιτυχημένο του συγκροτήματος πριν το ατύχημα που οδήγησε στην αρχική διάλυση τους το 1977, αφού έφθασε μόλις στο # 20 του Billboard και είναι ο μοναδικός ο οποίος δεν έγινε πλατινένιος, έχοντας βραβευθεί μόνο ως χρυσός. Παρά το γεγονός ότι ο συγκεκριμένος δίσκος ήταν ο λιγότερο επιτυχημένος των Lynyrd Skynyrd, οι στίχοι του ομώνυμου κομματιού αναφέρονται στο να κερδίζει και πάλι ένα συγκρότημα την κυριαρχία στους καταλόγους επιτυχιών.

Οι κριτικές για το "*Gimme Back My Bullets*" υπήρξαν μέτριες προς θετικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,7 / 5 και το "Ultimate Guitar" 9,2 / 10.

## Τραγούδια
#"Gimme Back My Bullets" (Gary Rossington, Ronnie Van Zant) – 3:28
#"Every Mother's Son" (Allen Collins, Van Zant)  – 4:56
#"Trust" (Collins, Rossington, Van Zant)  – 4:25
#"(I Got the) Same Old Blues" (J.J. Cale)  – 4:08
#"Double Trouble" (Allen Collins, Ronnie Van Zant)  – 2:49
#"Roll Gypsy Roll'" (Allen Collins, Gary Rossington, Ronnie Van Zant)  – 2:50
#"Searching" (Collins, Van Zant)  – 3:17
#"Cry for the Bad Man" (Collins, Rossington, Van Zant)  – 4:48
#"All I Can Do Is Write About It" (Collins, Van Zant)  – 4:16

## Θέσεις τσαρτ

## Βραβεία
***Gimme Back My Bullets*** *(άλμπουμ)*
* Ηνωμένες Πολιτείες (*RIAA Certification*): Χρυσός

## Τα μέλη του συγκροτήματος
Το **Gimme Back My Bullets** ηχογραφήθηκε από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **[[Γκάρι Ρόζιγκτον]]** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **[[Λέον Γουίλκισον]]** - *[[μπάσο]]*

;*Γκεστ συμμετοχές*
* **The Honkettes** - *[[Φωνητική|φωνητικά]]*
* **Λι Φρίμαν** - *[[φυσαρμόνικα]]*
* **Μπάρι Χάργουντ** - *[[μαντολίνο]]*

## Παραπομπές


## Πηγές
* Gimme Back My Bullets - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Gimme Back My Bullets (album review) | Sputnikmusic
* Lynyrd Skynyrd – Gimme Back My Bullets - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1976
Επίτροπος (Βυζάντιο)

Ο **Επίτροπος** ήταν διοικητικό αξίωμα στην Βυζαντινή Αυτοκρατορία που δημιουργήθηκε κι εφαρμόσθηκε στο Δεσποτάτο του Μυστρά. Το αξίωμα δημιουργήθηκε περίπου το 1286 όπου αντικατέστησε τον αξιωματούχο, διοικητή της Πελοποννήσου με τον τίτλο "Καθολική Κεφαλή".

Στον Μυστρά ο Επίτροπος είχε έδρα την πόλη του Μυστρά και διοριζόταν από το 1286 έως το 1349 όπου αντικαταστάθηκε από το αξίωμα του Δεσπότη.

## Επίτροποι Πελοποννήσου
Αξιωματούχοι που είχαν διορισθεί επίτροποι Πελοποννήσου είναι γνωστοί οι :
* Ν. Καντακουζηνός, 1286-1294
* Μιχαήλ Καντακουζηνός (απεβ. 1316), 1308 - 1316
* Ανδρόνικος Ασάν, 1316-1322
* Ανδρέας, ανάμεσα στα 1322- 1328
* Αλέξιος Λάσκαρης Μετοχίτης, πριν το 1349

## Παραπομπές


## Πηγές
* Αρβανιτόπουλος, Σταύρος (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η πόλη του Μυστρά: όψεις της οργάνωσης και λειτουργίας ενός υστεροβυζαντινού αστικού συνόλου με βάση τις πηγές και τα κοσμικά κτίσματα

Κατηγορία:Βυζαντινοί διοικητικοί τίτλοι
Κατηγορία:Δεσποτάτο του Μορέως
Κατηγορία:Βυζαντινοί κυβερνήτες
Μαίρη Πόππινς

**Μαίρη Πόππινς** (αγγλικά: *Mary Poppins*) είναι η ονομασία του τίτλου και του βασικού φανταστικού χαρακτήρα παιδικής σειράς βιβλίων, της Πάμελα Λύντον Τράβερς,  η οποία αποτελείται από 8 βιβλία. Η σειρά *Μαίρη Πόππινς*, χρονολογικά εκδόθηκε μεταξύ της περιόδου 1934 και 1988, με τη Μέρι Σέπαρντ, να κάνει την εικονογράφηση. Τα βιβλία έχουν επίκεντρο την νταντά Μαίρη Πόππινς και η οποία διαθέτει μαγικές δυνάμεις. Η σειρά, επίσης, διασκευάστηκε από τον Ουώλτ Ντίσνεϋ, το 1964, και μεταφέρθηκε στον κινηματογράφο, σε μία μουσική ταινία υπό τον ίδιο τίτλο, και με την Τζούλι Άντριους, να υποδύεται τη βασική ηρωίδα. 

## Παραπομπές


## Εξωτερικοί σύνδεσμοι

Κατηγορία:Παιδικά βιβλία
Πανελλήνιο πρωτάθλημα υδατοσφαίρισης ανδρών 1947

Το πανελλήνιο πρωτάθλημα πόλο του έτους 1947 διεξήχθη από 16 ως 19 Αυγούστου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες. Στο πρωτάθλημα αγωνίστηκαν 9 ομάδες. Πρωταθλητής αναδείχθηκε ο Ολυμπιακός, που έσπασε την δεκαετή κυριαρχία του ΝΟ Πάτρων.

## Οι αγώνες
Στους αγώνες μετείχαν εννέα ομάδες και αγωνίστηκαν με σύστημα νόκ-άουτ αγώνων.

### Α' ημέρα
16 Αυγούστου 1947.
Κατά την α' ημέρα διεξήχθη ένα αγώνας από τους δύο προγραμματισμένους, καθώς στον δεύτερο δεν προσήλθε η ομάδα του ΝΟ Πειραιώς.

*Ολυμπιακός – Ηρακλής Θεσσαλονίκης 4–1
*Εθνικός Πειραιώς – Ν.Ο. Πειραιώς *2–0 άνευ αγώνα*.

### Β' ημέρα
17 Αυγούστου 1947.
Κατά την β' ημέρα διεξήχθησαν τρεις προημιτελικοί αγώνες. Δεν αγωνίστηκε η ομάδα του Ολυμπιακού, καθώς είχε προκριθεί ήδη στους ημιτελικούς μετά την νίκη της επί του Ηρακλή την προηγούμενη ημέρα. Ο ισόπαλος αγώνας Εθνικού-ΝΟ Μυτιλήνης έπρεπε βάσει του κανονισμού να οδηγηθεί σε παράταση, όμως λόγω του σκότους ο αλυτάρχης αποφάσισε να επαναληφθεί την επόμενη ημέρα.

*Ν.Ο. Μυτιλήνης – Εθνικός Πειραιώς 2–2
*Ν.Ο. Πατρών – Ν.Α.Ο. Κέρκυρας 5–1
*Α.Ο. Παλαιού Φαλήρου – Άρης Θεσσαλονίκης 3–0

### Γ' ημέρα
18 Αυγούστου 1947.
Κατά την γ' ημέρα διεξήχθησαν τρεις αγώνες, ο επαναληπτικός Εθνικού-Μυτιλήνης για την προημιτελική φάση, καθώς και οι ημιτελικοί. Όπως και τα προηγούμενα χρόνια, στον τελικό προκρίθηκαν ΝΟ Πατρών και Ολυμπιακός.

*Ν.Ο. Μυτιλήνης – Εθνικός Πειραιώς 6–4 (δεν παίχτηκε αγώνας εξ αρχής αλλά συνέχιση του χθεσινού με τρεις παρατάσεις να παίζονται μέχρι το τελικό 6–4)
*Ν.Ο. Πατρών – Α.Ο. Παλαιού Φαλήρου 3–2
*Ολυμπιακός – Ν.Ο. Μυτιλήνης 3–2

### Δ' ημέρα
19 Αυγούστου 1947.
Την τελική ημέρα των πανελλήνιων αγώνων διεξήχθησαν οι τελικοί αγώνες. Ο Ολυμπιακός επικράτησε του μεγάλου αντιπάλου του ΝΟ Πατρών, και επέστρεψε στην κορυφή μετά το 1936. Ενδιάμεσα, όλα τα πρωταθλήματα που είχαν διεξαχθεί, κατακτήθηκαν από το ΝΟ Πατρών. 

Στον μικρό τελικό οι αντίπαλοι ΑΟ Π.Φαλήρου και ΝΟ Μυτιλήνης αναδείχθηκαν ισόπαλοι.

*Μικρός τελικός: Ν.Ο. Μυτιλήνης – Α.Ο. Παλαιού Φαλήρου 1–1 ή 2–2.
:: Δεν φαίνεται να αναδείχθηκε τελικός νικητής της τρίτης θέσης (μέσω παράτασης ή διεξαγωγής επαναληπτικού), καθώς στο φύλλο της 21/8 της εφημερίδας *"Ελευθερία"*, αναφέρεται ότι οι δύο ομάδες κατέλαβαν από κοινού την τρίτη θέση.
*Μεγάλος τελικός: Ολυμπιακός – Ν.Ο. Πατρών 3–2.

**Τελική κατάταξη**
:1. **, πρωταθλητής υδατοσφαίρισης 1947.**
:2. Ν.Ο. Πατρών
:3. Ν.Ο. Μυτιλήνης και Α.Ο. Παλαιού Φαλήρου
:5. Εθνικός Πειραιώς, Ν.Α.Ο. Κέρκυρας, Άρης Θεσσαλονίκης.
:8. Ηρακλής Θεσσαλονίκης, *Ν.Ο. Πειραιώς*.

## Παραπομπές


## Πήγες

Κατηγορία:Υδατοσφαίριση το 1947
1947
Ακαδημαϊσμός

thumb|280px|École des beaux-arts (Εκόλ ντε Μπωζ-Άρ): Μάθημα ζωγραφικής με μοντέλο
[left|thumb|193x193px|"Η Γέννηση της Αφροδίτης" - [Ουιλιάμ-Αντόλφ Μπουγκερώ]]
**Ακαδημαϊκή τέχνη**, ή **Ακαδημαϊσμός**, είναι ένα είδος ζωγραφικής και γλυπτικής που δημιουργήθηκε από τις τεχνικές των ευρωπαϊκών ακαδημαϊκών σχολών των καλών τεχνών. Ειδικότερα, μεγάλο ρόλο έπαιξε η γαλλική σχολή Académie des Beaux-Arts, η οποία δίδασκε στο στυλ του Νεοκλασικισμού και Ρομαντισμού. Τα μεγαλύτερα παραδείγματα αυτού του «ρεύματος» αποτελούν, ο Ουιλιάμ-Αντόλφ Μπουγκερώ, ο Τομά Κουτύρ και ο Χανς Μάκαρτ.

Η τάση αυτή, κυρίως στα μέσα του 19ου αιώνα, ονομάστηκε σκωπτικά «L'art pompier» (Η τέχνη του πυροσβέστη) λόγω της απεικόνισης σε μεγάλους πίνακες χαρακτήρων με κράνη παρόμοια με αυτά που φορούσαν τότε οι πυροσβέστες (όπως το αττικό κράνος που χρησιμοποιούσαν σε αρχαιοπρεπείς ή αλληγορικούς πίνακες). Εκπρόσωποί της ήταν ο Ουιλιάμ-Αντόλφ Μπουγκερώ, ο Αλεξάντρ Καμπανέλ, ο Paul-Jacques-Aimé Baudry και ο Alfred Agache.

Κατηγορία:Καλλιτεχνικά ρεύματα